התחלנו עם הראשונות המפתיעות. הייתי חייבת לטעום ממנת החציל בטחינה ושרית, שותפתי לארוחה, רצתה לטעום את מנת עלי הגפן. איזה כיף למצוא אחלה מנות ב-15 ₪. השינוי ב"בר גוריון" ניכר בכל, החל מהפרטים הקטנים, וכמובן שגם בעיקריות. הייתי בחשק בשרני, אז הזמנתי מנת אורז ווייטנאמי עם חלב קוקוס, כרוב, גזר, תירס, בצל ירוק ובזיליקום. המנה שהגיעה הייתה ענקית, פשוט כזו שמספיקה לשלושה אנשים רעבים. היא הייתה ממש טעימה, לא כבדה מידי, עם פריכות רעננה בכל ביס, המדגישה שהירקות במנה היו טריים. שרית לקחה סלט בריאות עם חסה, עלי רוקט, נבטים, סלק אדום, תפוחי עץ, גזר, צנונית, בורגול, חמוציות בוויניגרט ונענע טרייה. הסלט הגיע עם גבינת לבנה עיזים, זיתים ואגוזים. היא זכתה ברעננות מסוג חדש. המפתיע היה שביקשנו עוד רטבים לסלט ולכן זכינו בהמון תוספות של רטבים תוצרת בית, וגם בסחוג נהדר תוצרת המקום. כן, ב"בר גוריון" מייצרים את כל התוספות והרטבים שלהם והם ישמחו לשלוח מהם אליכם אם תבקשו (ואני מהמרת שגם אם לא). לא הפסקתי להתפעל – הסחוג שלי היה נהר, טרי ואיכותי! ובכלל שתינו זללנו את המנות בהנאה גלויה.
קינחנו סופלה שוקולד חם במילוי שוקולד מריר שהחלטנו לחלוק. הסופלה היה מפנק ומצוין. שרית הצהירה שהוא מדהים ובקושי השאירה לי פירור. לא נורא. בפעם הבאה שנזמין משלוח מה"בר גוריון" נזמין שניים וכך נארגן לנו מראש הנאה כפולה ומכופלת.
כל מי שעובר ברחוב אבן גבירול מכיר את "בר גוריון" המפורסם. "בר גוריון" החל את דרכו לפני כחמש שנים בתור סנדביץ'-בר ודוכן סלטים להרכבה אישית ופסטות ברטבים שונים, עם שירות עצמי ומהיר. גם את המחירים השווים לכל כיס שלו כולם זוכרים ועליהם כולם שמעו. אך לאחרונה "בר גוריון" גדל, צמח והתמתג מחדש. הוא התרחב ועוצב מחדש, את השירות העצמי החליף שירות מלצרים ומארחת, ואף נפתח אזור חדש עם בר מעוצב וכסאות גבוהים. אבל לא תמיד תוכלו להגיע ליהנות במקום, וגם לכך מספק ה"בר גוריון" פיתרון מצוין, כמובן – משולחים. טלפון קטן וההיצע המעולה והמשתלם של ה"בר גוריון" אצלכם.
ומה בתפריט, אתם בטח תוהים. התפריט המחודש של "בר גוריון" השתנה כליל. את סלטי ההרכבה העצמית החליפו מנות סלט קבועות, לכריכים בהרכבה עצמית התווספו כריכים מובנים בתפריט, הפסטות המפורסמות עדיין כאן ויותר – לתפריט נוספו מנות ראשונות במחירים מצחיקים של 15-20 ₪. כעת העיקריות של "בר גוריון" מתהדרות גם במנות בשר, המבורגר, כבד ואפילו סטייק אנטרקוט במחיר שווה לכל נפש.